元立上人淮阴张氏子幼随父客京师父殁权厝天津且死属其子曰必反吾骨故乡时元立甫九岁贫不能自存去而为僧得法于平阳昼公今五十年矣辛卯秋徒跣北来求父葬处天津濒海沙水冲激殆不可辨有里老张姓者依稀指其处发视墓砖在焉桐棺无恙将奉以归葬相见京师乞一言纪其事爰赠以诗
僧腊五十八，当时九岁孤。悽凉衔治命，辛苦望泉垆。鬼守他乡魄，儿存出世躯。两消生死憾，含笑赴归途。
主题：思乡
情感：愁绪、哀伤、想家